Publication: Magyar Közlöny
Issue: MK-2000-50 (Year: 2000, Number: 50)
Era: 1990-2004
Section: visszamenő hatályú megsemmisítését kérte. Az Alkotmánybíróságról szóló 1989. évi XXXII. törvény (a továbbiakban: Abtv.) 42. § (1) bekezdése értelmében a határozat közzétételének napján veszti hatályát az Alkotmánybíróság által alkotmányellenesnek ítélt jogszabály vagy
Paragraph Index: 405

4. A kezdeményezés az Ör. alkalmazására vonatkozó tilalom elrendelését is kérte a folyamatban lévő ügyekben. Az Abtv. 43. § (1) bekezdése szerint azt a jogszabályt, amelyet az Alkotmánybíróság megsemmisít, az erről szóló határozatnak a hivatalos lapban való közzététele napjától nem lehet alkalmazni. Az Abtv. előbbiekben említett 43. § (4) bekezdése értelmében az Alkotmánybíróság ettől az időponttól eltérően is meghatározhatja az alkotmányellenes jogszabály konkrét esetben történő alkalmazhatóságát, ha ezt a jogbiztonság vagy az eljárást kezdeményező különösen fontos érdeke indokolja. Az Alkotmánybíróság állandó gyakorlata alapján azonban az alkotmányellenessé nyilvánított jogszabály konkrét ügyben való alkalmazhatósága tilalmának elrendelésére kizárólag az Abtv. 38. §-ában meghatározott bírói kezdeményezés és az e törvény 48. §-ában szabályozott alkotmányjogi panasz alapján van lehetőség. Az Alkotmánybíróság a vázoltakra tekintettel az Ör. vizsgált rendelkezése konkrét ügyekben való alkalmazása tilalmának megállapítására irányuló kérelmet visszautasította. Az Alkotmánybíróságnak e határozat közzétételére vonatkozó döntése az Abtv. 41. §-án alapul. Dr. Holló András s. k., Dr. Kiss László s. k., előadó alkotmánybíró alkotmánybíró Dr. Kukorelli István s. k., alkotmánybíró Alkotmánybírósági ügyszám: 646/H/1998/5. Az Alkotmánybíróság 16/2000. (V. 24.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeleti előírások alkotmányellenességének utólagos vizsgálatára irányuló indítvány alapján meghozta a következő határozatot:

Source: https://magyarkozlony.hu/hivatalos-lapok/67af7a5979787b8ab834775683fc7dbf6f45285d/dokumentumok/5cafbfc334e117daec472c55d456b8c95102a64d/letoltes